**FAKULTET ISLAMSKIH NAUKA UNIVERZITETA U SARAJEVU**

**KONKURS za upis studenata u prvu godinu prvog ciklusa studija u studijskoj 2020./2021. godini na Fakultetu islamskih nauka Univerziteta u Sarajevu**

**PRVI UPISNI ROK**

**Plan upisa za akademsku 2020./2021. god.**

|  |  |  |  |  |  |  |  |
| --- | --- | --- | --- | --- | --- | --- | --- |
| **STUDIJSKI PROGRAM** | **Predviđeno trajanje prvog ciklusa studija, godine i (E)CTS** | **BROJ STUDENATA** | | | | | |
| **Redovni studij- troškove studija snosi osnivač** | **Redovni studij- troškove studija snose sami studenti** | **Vanredni studij** | **DL stu-dij** | **Strani držav-ljani** | **Ukupno** |
| Islamska teologija | VIII semestara  240 ECTS | 25 | 10 | 10 | - | 15 | 60 |
| Islamska vjeronauka i religijska pedagogija | VIII semestara  240 ECTS | 15 | 5 | 5 | - | 5 | 30 |
| Program za imame, hatibe i muallime | VI semestara  180 ECTS | 10 | 10 | 10 | - | 2 | 32 |

**Posebni uvjeti**

1. *Studijski program Islamska teologija i**Islamska vjeronauka i religijska pedagogija*: završena medresa ili druga četverogodišnja srednja škola s odličnim ili vrlo dobrim uspjehom.
2. *Studijski program za imame, hatibe i muallime*: završena medresa s odličnim ili vrlo dobrim uspjehom;

Diplome obrazovnih ustanova, medresa i fakulteta čiji su osnivači od Islamske zajednice u Bosni i Hercegovini nepriznate vjerske strukture ili djeluju u njihovom okviru ne priznaju se u organima i ustanovama Islamske zajednice u Bosni i Hercegovini. Na osnovu diploma stečenih u takvim obrazovnim ustanovama nije moguće izvršiti prijem studenata na fakultete.

**Rangiranje**

Rangiranje kandidata i prijem studenata u prvu godinu prvog ciklusa studija vršit će se u skladu s "Odlukom o kriterijima i mjerilima za utvrđivanje redoslijeda prijema kandidata za upis u prvu godinu prvog ciklusa i integriranog studija (prvog i drugog ciklusa) na Univerzitetu u Sarajevu u studijskoj 2020./2021. godini", a na osnovu sljedećih kriterija:

1. ***Studijski program Islamska teologija***

1. Općeg uspjeha iz sva četiri razreda srednje škole (maks. 20 bodova),

2. Ostvarene prosječne ocjene iz sljedećih predmeta u srednjoj školi (maks. 80 bodova):

* Maternji jezik
* Kiraet
* Tefsir
* Hadis
* Akaid
* Fikh
* Ahlak
* Historija islama
* Arapski jezik

1. Rezultata ostvarenih na takmičenjima učenika srednjih škola iz predmeta relevantnih za studij i debatnih takmičenja,
2. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
3. Hifz cijelog Kur'ana (5 bodova).
4. ***Studijski program Islamska vjeronauka i religijska pedagogija***
5. Općeg uspjeha iz sva četiri razreda srednje škole (maks. 80 bodova),
6. Ostvarene prosječne ocjene iz sljedećih predmeta u srednjoj školi (maks. 20 bodova):
   * Maternji jezik
   * Vjeronauka / Ahlak
   * Historija
7. Rezultata ostvarenih na takmičenjima učenika srednjih škola iz predmeta relevantnih za studij i debatnih takmičenja,
8. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
9. Hifz cijelog Kur'ana (5 bodova).
10. ***Studijski program za imame, hatibe i muallime***
11. Općeg uspjeha iz sva četiri razreda srednje škole (maks. 20 bodova),
12. Ostvarene prosječne ocjene iz sljedećih predmeta u srednjoj školi (maks. 80 bodova):

* Maternji jezik
* Kiraet
* Tefsir
* Hadis
* Akaid
* Fikh
* Ahlak
* Historija islama
* Arapski jezik

1. Rezultata ostvarenih na takmičenjima učenika srednjih škola iz predmeta relevantnih za studij i debatnih takmičenja,
2. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
3. Hifz cijelog Kur'ana (5 bodova).

DOKUMENTI POTREBNI ZA ONLINE PRIJAVU NA KONKURS

Prijave na Konkurs za upis u prvu godinu I ciklusa studija vrše se isključivo online, putem informacionog sistema.

Podaci o kandidatima koji su srednju školu završili u Kantonu Sarajevo prilikom registracije povezuju se sa podacima u sistemu EMIS.

Kandidati koji su završili srednju školu po međunarodnim programima u Kantonu Sarajevo dužni su skenirati i uploadovati dokumente koji se ne nalaze u sistemu EMIS.

Kandidati koji su srednju školu završili izvan Kantona Sarajevo, dužni su skenirati i uploadovati sljedeće originalne dokumente:

* svjedočanstva o završenim razredima srednje škole završene u Bosni i Hercegovini u četvorogodišnjem trajanju odnosno odgovarajuće priznate dokumente za kandidate koji srednju školu nisu završili u Bosni i Hercegovini (ukoliko su dokumenti u postupku ekvivalencije, prilaže se potvrda kao dokaz da je postupak ekvivalencije u toku),
* diplomu o završenoj srednjoj školi,
* izvod iz matične knjige rođenih,
* uvjerenje o državljanstvu,
* dokumente relevantne za utvrđivanje broja bodova po kriterijima, kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja.

U toku jednog prijavnog roka kandidatima će biti omogućeno tri puta mijenjati studijski program. Prijave podnesene putem informacionog sistema eUNSA poslije roka utvrđenog Konkursom kao i nepotpune prijave, neće se uzimati u razmatranje.

**Konkurs za upis studenata traje od 5. juna do 5. jula 2020. godine.**

U roku od sedam dana od dana objave konačne rang-liste, kandidat koji je ostvario pravo na upis je obavezan dostaviti originale uploadovanih dokumenata fakultetu i izvršiti upis; u suprotnom smatra se da je odustao od upisa na studijski program za koji je aplicirao, a pravo upisa stiče sljedeći kandidat sa konačne rang-liste koji je ispunio uvjete za upis, do popunjavanja odobrene kvote. Nakon isteka roka od sedam dana od objave, fakultet putem informacionog sistema eUNSA kao i na oglasnoj ploči/web stranici fakulteta objavljuje revidiranu konačnu rang listu kandidata, a pravo upisa u narednih pet dana stiču sljedeći kandidati sa revidirane konačne rang-liste koji su ispunili uvjete za upis.

**Plan aktivnosti**

* Objava Preliminarne rang-liste: 07.07.2020. god. u 16.00 sati.
* Žalbeni rok: 07. 07. - 10.07.2020. god. do 16 sati.
* Objava Konačne rang-liste: 13.07.2020. god. u 16.00 sati.
* Upis primljenih kandidata do 22.07.2020. god. do 12 sati.
* Objava revidirane konačne rang-liste 22.07.2020. god. u 16 sati.
* Upis kandidata sa revidirane konačne rang liste do 29.07.2020. god. do 15 sati.

**Cijena studija**

* Redovni studij: 100,00 KM/jedna godina
* Redovan-samofinansirajući studij: 1.200,00 KM/jedna godina
* Vanredan studij: 900,00 KM/jedna godina

Redovni i redovni samofinansirajući studenti iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja koji prvi put upisuju prvu ili odgovarajuću godinu studija oslobođeni su plaćanja troškova upisnine i školarine.

Svi upisani redovni i redovni samofinansirajući studenti su obavezni pohađati intenzivni kurs arapskoga jezika prije početka nastave.

Sarajevo, 05.06.2020. Dekanat